ויאמר ה' אל משה נטה ידך על השמים - הדא הוא דכתיב (תהלים קה, כח): שלח חשך ויחשיך, ולא מרו את דברו. רבותינו אמרו: על שלא קבלו במרות, דברו של הקדוש ברוך הוא עליהם. דבר אחר: אמר הקדוש ברוך הוא למלאכים: המצריים, ראויין ללקות בחשך, מיד הסכימו כולן כאחת, ולא המרו. מהו שלח חשך ויחשיך? למה הדבר דומה? לאדון שסרח עליו עבדו. אמר לאחד: לך והכהו חמישים מגלבין. הלך והכהו מאה, והוסיף לו משלו. כך, הקדוש ברוך הוא יתעלה, שלח חשך על המצריים, והוסיף החשך משלו. הוי, שלח חשך ויחשיך. וימש חשך כמה היה אותו חשך? רבותינו אמרו: עבה כדינר היה, שנאמר: וימש חשך, שהיה בו ממש: